Document ID: 32000D0707

KOMISJONI OTSUS,
6. november 2000,
milles käsitletakse ühenduse finantsabi, mida antakse suu- ja sõrataudi vaktsiini tootmiseks kasutatava antigeeni ladustamiseks Prantsusmaal, Itaalias ja Ühendkuningriigis, ning millega muudetakse otsust 2000/112/EÜ
(teatavaks tehtud numbri K(2000) 3175 all)
(2000/707/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ veterinaariaalaste kulutuste kohta1 (viimati muudetud nõukogu 17. mai 1999. a määrusega (EÜ) nr 1258/1999 ühise põllumajanduspoliitika rahastamise kohta2), eriti selle artiklit 14,
ning arvestades järgmist:
(1) Nõukogu 11. detsembri 1991. aasta otsuse 91/666/EMÜ (millega kehtestatakse suu- ja sõrataudi vaktsiinide ühenduse varud,3 viimati muudetud otsusega 1999/762/EÜ4) kohaselt on antigeenipankade asutamine osa ühenduse tegevusest, mille eesmärk on luua suu- ja sõrataudi vaktsiini ühenduse varud.
(2) Selle otsuse artiklis 3 on määratud Prantsusmaal Lyonis asuv Laboratoire de pathologie bovine du Centre national d'études vétérinaires et alimentaires ja Itaalias asuv Istituto Zooprofilaticco Sperimentale di Brescia ühenduse varusid hoidvateks antigeenipankadeks ja sätestatud teiste asutuste komisjoni otsusega antigeenipangaks määramise kord.
(3) Otsuses 2000/111/EÜ5 määras komisjon Ühendkuningriigis Pirbrightis asuva Merial SASi kolmandaks antigeenipangaks ja sätestas antigeenide üleviimise pangast, mis ei ole enam määratud antigeenipank. Ühenduse rahaline toetus aastal 2000 on selle otsuse kohaselt komisjoni ja Merial SASi vahel sõlmitud antigeeni üleviimise ja ladustamise lepingu objekt.
(4) Alates 1. veebruarist 2000 kohaldatakse komisjoni otsust 2000/112/EÜ, milles sätestatakse üksikasjalikult suu- ja sõrataudi vaktsiinide varusid hõlmavate ühenduse meetmete raames loodud antigeenivarude jaotamine antigeenipankade vahel ning millega muudetakse otsuseid 93/590/EÜ ja 97/348/EÜ6 teatavate antigeenihulkade ja -tüvede ladustamiskohtade osas. Antigeeni üleviimine asutusest Pirbright Institute for Animal Health Pirbrightis asuvasse Merial SASi hilines tehnilistel põhjustel ja seetõttu jätkas Pirbright Institute for Animal Health ühendusele antigeenipanga teenuse osutamist kuni üleviimise lõpetamiseni 28. juunil 2000.
(5) Kõnealuste antigeenipankade ülesanded ja kohustused on määratud kindlaks otsuse 91/666/EMÜ artiklis 4 ja nende täitmine on ühenduse abi tingimuseks.
(6) Ühenduse finantsabi antakse ühendusele teenuseid osutavatele pankadele, et need saaksid 2000. aastal täita kõnesolevaid ülesandeid ja kohustusi.
(7) Eelarve tõttu tuleks ühenduse abi anda üheks aastaks.
(8) Finantskontrolli suhtes tuleks kohaldada määruse (EÜ) nr 1258/1999 artikleid 8 ja 9.
(9) Komisjoni otsust 2000/112/EÜ tuleks muuta, et võtta arvesse antigeeni hilinenud üleviimine Pirbright Institute For Animal Health'ist Ühendkuningriigis Pirbrightis asuvasse Merial SASi.
(10) Käesoleva otsusega ettenähtud meetmed on kooskõlas alalise veterinaarkomitee arvamusega,
ON VASTU VÕTNUD KÄESOLEVA OTSUSE:
Artikkel 1
1. Ühendus annab Prantsusmaale rahalist abi suu- ja sõrataudi vaktsiini tootmiseks kasutatava antigeeni ladustamiseks.
2. Lõikes 1 käsitletud antigeenivarude hoidmisega tegeleb Prantsusmaal Lyonis asuv Laboratoire de pathologie bovine du Centre national d'études vétérinaires et alimentaires. Kohaldatakse otsuse 91/666/EMÜ artikli 4 sätteid.
3. Ajavahemikus 1. jaanuar - 31. detsember 2000 on ühenduse finantsabi suurus kuni 30 000 eurot.
Artikkel 2
1. Ühendus annab Itaaliale rahalist abi suu- ja sõrataudi vaktsiini tootmiseks kasutatava antigeeni ladustamiseks.
2. Lõikes 1 käsitletud antigeenivarude hoidmisega tegeleb Itaalias asuv Istituto Zooprofilattico Sperimentale di Brescia. Kohaldatakse otsuse 91/666/EMÜ artikli 4 sätteid.
3. Ajavahemikus 1. jaanuar - 31. detsember 2000 on ühenduse rahalise abi suurus kuni 30 000 eurot.
Artikkel 3
1. Ühendus annab Ühendkuningriigile rahalist abi suu- ja sõrataudi vaktsiini tootmiseks kasutatava antigeeni ladustamiseks.
2. Lõikes 1 käsitletud antigeenivarude hoidmisega tegeleb Ühendkuningriigis Pirbrightis asuv Institute for Animal Health. Kohaldatakse otsuse 91/666/EMÜ artikli 4 sätteid.
3. Ajavahemikus 1. jaanuar - 30. juuni 2000 on ühenduse rahalise abi suurus kuni 15 000 eurot.
Artikkel 4
1. Artikli 1 lõikes 3, artikli 2 lõikes 3 ja artikli 3 lõikes 3 osutatud ühenduse finantsabi makstakse pärast seda, kui asjaomane liikmesriik on esitanud ülesannete tulemuslikku täitmist tõendavad dokumendid.
2. Lõikes 1 osutatud tõendavad dokumendid tuleb esitada komisjonile enne 1. märtsi 2001 ja need peavad sisaldama
a) järgmist tehnilist teavet:
- ladustatud antigeeni hulk ja tüüp (laoandmed),
- kasutatud ladustamisseadmed (mahuti tüüp, number ja maht),
- kohapealne turvasüsteem (temperatuurikontroll, varguskaitse abinõud),
- kindlustus (tulekahju-, õnnetusjuhtumikindlustus);
b) finantsteavet (lisas esitatud tabelina).
Artikkel 5
Määruse (EÜ) nr 1258/1999 artikleid 8 ja 9 kohaldatakse mutatis mutandis.
Artikkel 6
Otsuse 2000/112/EÜ artiklis 3 asendatakse kuupäev 1. veebruar 2000 kuupäevaga 1. juuli 2000.
Artikkel 7
Käesolev otsus on adresseeritud liikmesriikidele.
Brüssel, 6. november 2000

Labels: 19
5
0
3
6
18